24. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ  ΤΗΣ ΚΥΒΕΡΝΗΣΗΣ ΚΑΙ   ΥΓΕΙΑΣ ΠΡΟΝΟΙΑΣ  ΚΑΙ Κ.. Αριθ. ΔΙα/οικ.2389 της 21/28 Ιαν. 1988  (ΦΕΚ Β΄ 22)  Διατήρηση πρόσθετων τυπικών προσόντων διορισμού ή πρόσληψης προσωπικού διαφόρων κλάδων του Υπουργείου Υγείας, Πρόνοιας και Κοινωνικών Ασφαλίσεων.  Έχοντας υπόψη τις διατάξεις: 1.Του Π.Δ. 544/77 (άρθρ.99). 2.Της ΔΙΠΠΠ/Φ.10.2./29.10.87 εγκυκλίου του Υπουργείου Προεδρίας της Κυβέρνησης. 3.Του Νόμ.1735/87 (ΦΕΚ 195/Α/87), (άρθρ.2 παρ. 2), αποφασίζουμε: Διατηρούμε για: 1.Τους Ελεγκτές Γιατρούς με 3ετή θητεία ως πρόσθετο προσόν πρόσληψης τον τίτλο Ιατρικής Ειδικότητας ή υπερπενταετή προϋπηρεσία ιατρού σε Ν.Π.Δ.Δ. ή Ν.Π.Ι.Δ., που θ’ αποδεικνύεται από βεβαίωση προϋπηρεσίας. 2.Τους Ελεγκτές Οδοντιάτρους με 3ετή θητεία ως πρόσθετο προσόν πρόσληψης την υπερπενταετή άσκηση του Επαγγέλματος η οποία θ’ αποδεικνύεται από την απόφαση του Υπουργείου Υγείας, Πρόνοιας και Κοινωνικών Ασφαλίσεων, με την οποία, χορηγήθηκε η άδεια άσκησης του οδοντιατρικού επαγγέλματος.   